钦定古今图书集成/理学汇编/文学典/第194卷 > 徐炬事物原始 > 《原诗》
## 钦定古今图书集成/理学汇编/文学典/第194卷 > 徐炬事物原始 > 《原诗》

《乐书》曰：“伏羲之乐曰立基，神农之乐曰下谋。”夫乐必
有章，乐章之谓诗也。诗起于太昊之世，古有采诗之
官。李翰《蒙求》曰：“李陵作五言，始变其体，亦本于《诗》之
‘佌佌彼有屋’”、“‘𥰡簌方有糓’之类。”《六帖》云：“汉谷永作六
言，然诗亦有‘公尸来燕来宁’之句。”刘义庆《世说》曰：“王
子猷云：‘昂昂若千里之驹，泛泛若水中之凫’。”此语出
于《离骚》。《东方朔传》曰：“汉武帝在柏梁台上，使群臣作
七言诗之始。”而柏梁之诗始有联句之体。